По подобен начин стоят нещата и със светата Божия Църква, доколкото тя - образ на Първообраза - извършва спрямо нас действия, подобни на Божиите дела. Защото велико и почти неизброимо е множеството мъже, жени и деца, силно отличаващи се едни от други по род и вид, по националност и език, по начин на живот и възраст, по настройка на ума и изкуство, обичаи, нрави и привички, знания и положение в обществото, а също и по съдби, характерни и душевни свойства. Но веднъж оказали се в Църквата, те се възраждат и съзиждат чрез Духа. Тя дава и съобщава на всички в равна мярка единствения божествен образ и наименование – да бъдат и да се наричат Христови.